Historické múzeum (Charmanli)

Historické múzeum (), známe aj ako Stará pošta () je budova z druhej polovice 19. storočia, dnes slúžiaca ako múzeum, ktorá sa nachádza v meste Charmanli v Chaskovskej oblasti v južnom Bulharsku. 

Budova má pridelený štatút kultúrnej pamiatky miestneho významu.

 Lokalita 
Budova historického múzea sa nachádza v centrálnej časti mesta Charmanli na námestí „Văzraždane“ (, doslova Námestie obrodenia) č. 11.

 Dejiny budovy 
Budova bola postavená v priebehu roku 1884.

Pred výstavbou mala budova slúžiť ako škola, nakoniec sa z nej však po dostavaní stala budova poštovej stanice. Od 9. septembra 1944 slúžila zároveň ako sídlo obvodného náčelníka a správy Ľudových milícií. Po postavení novej budovy pošty sa budova stala sídlom charmanlijskej pobočky Agrárno-priemyselného komplexu.

V septembri 1977 získala budova štatút kultúrnej pamiatky miestneho významu.

V roku 1993, po tom, čo bola niekoľko rokov nevyužívaná, sa budova stala sídlom historického múzea (v tom čase ešte múzejnej zbierky).

V roku 2017 prebehli na budove reštauračné práce.
Celkový pohľad na budovu zo severu|náhľad|vľavo
 Charakteristika budovy 
Autorom projektu budovy je taliansky architekt Pietro Montani.

Budova je masívna a monilitická, s kamennými základmi. Je dvojposchodová so suterénom.

Stojí na zastavanej ploche 450,61 m². Rovnakú plochu zaujíma aj druhé poschodie. Rozloha suterénu je 263,72 m². Celková rozloha budovy tak dosahuje až 1164,94 m².

 Múzeum 
 Dejiny múzea 
Prvé úvahy o založení múzejnej zbierky zameranej na artefakty spojené s dejinami mesta a jeho okolia sa medzi dejateľmi charmanlijských komunitných centier objavili v 40. rokoch 20. storočia. V roku 1958 ustanovil Vedúci výbor komunitného centra Družba tzv. Múzejný výbor, ktorého úlohou bolo založiť pri komunitnom centre múzejnú zbierku. 

V roku 1964 sa predstavitelia komunitného centra obrátili na Ministerstvo kultúry so žiadosťou o registráciu múzejnej zbierky pri Ľudovom komunitnom centre Družba v Charmanli. Zbierka bola umiestnená v dvoch miestnostiach v budove z roku 1835 ležiacej vo dvore Chrámu svätého Atanáza (budova pôvodne slúžila ako prvá charmanlijská škola). Múzejná zbierka v tom čase pozostávala z troch tematických oddelení, ktorými boli Archeológia, Etnografia a Revolučné hnutie a socialistická výstavba. Oficiálne otvorenie múzejnej zbierky pre návštevníkov prebehlo 18. januára 1968 pri príležitosti deväťdesiateho výročia oslobodenia mesta od osmanskej nadvlády. V roku 1993 bola múzejná zbierka premiestnená do budovy tzv. Starej poštyteda do súčasných priestorov.

V roku 1995 bola na Ministerstvo kultúry podaná žiadosť o reklasifikáciu múzejnej zbierky na mestské múzeum. Ministerstvo kultúry žiadosť schválilo a v roku 2000 tak vzniklo súčasné charmanlijské historické múzeum. Oficiálne bolo vyhlásené rozhodnutím mestského zastupiteľstva mesta Charmanli č. 327 z 27. októbra 2000, pričom protokolárny list bol podpísaný vtedajšou bulharskou ministerkou kultúry Emmou Moskovovou.

 Múzejná zbierka 
Expozičné priestory múzea zaberajú celkovú plochu až 900 m². Múzejná zbierka pozostáva z približne 20 000 expozičných jednotiek. Celá múzejná expozícia je tematicky rozdelená v rámci troch oddelení. Sú nimi: Archeológia, Etnografia a Nové a najnovšie dejiny.

 Archeológiavystavené sú napríklad časť antického voza v podobe hlavy pantera (pričom rovnaká je vyobrazená na znaku múzea), hlavica so starogréckym nápisom objavená v oblasti obce Poľanovo, kamenné dosky s reliéfovými vyobrazeniami z čias tráckej správy oblasti, súborný nález železných pracovných nástrojov z čias rímskej nadvlády, hromadný numizmatický nález z pevnosti Castra Rubra, v ktorom sa nachádzajú zlaté mince z čias byzantských cisárov Maurikia I. a Hérakleia, ako aj mnoho iných exponátov.

 Etnografiapredstavené sú napríklad tradičné ženské kroje a ozdoby, ako aj mužské odevy z Charmanli a okolia, rôzne domáce potreby zo začiatku 20. storočia, ako aj množstvo exponátov spojených s tradičnou obživou a remeslami miestneho obyvateľstva, ako napríklad kolovrátok, vreteno, nožnice na strihanie oviec, úľ a mnohé ďalšie.

 Nové a najnovšie dejinyvystavené sú mnohé exponáty spojené s novšími dejinami mesta, medzi najzaujímavejšie patrí napríklad zbierka chladných a strelných zbraní z obdobia po oslobodení mesta, kľúč od charmanlijského karavanserailu, archív Atanasa Nikolovadlhoročného umeleckého riaditeľa súboru Chorištenci, materiály spojené s osvetovou činnosťou v meste, rády a medaily z obdobia prvej a druhej svetovej vojny, ako aj z obdobia socializmu, alebo množstvo originálnych fotografií dokumentujúcich rôzne udalosti z minulosti mesta.

 Zvyšné priestory 
Okrem stálych expozičných priestorov sa v priestore budovy nachádza sála určená pre dočasné výstavy. Zvyšné priestory zaberá múzejný archív a administratívna časť s knižnicou s približne 1500 titulmi.

 Štatút a dôvod pamiatkovej ochrany 
Kategória: kultúrna pamiatka miestneho významu

Dátum vyhlásenia: 11. september 1977

Dôvod pamiatkovej ochrany: architektonicko-staviteľská hodnota stavby

Oficiálny názov na zozname kultúrnych pamiatok: Starata pošta (, doslova Stará pošta)

 Galéria 

 Referencie 

 Iné projekty 

Kategória:Stavby v Charmanli
Kategória:Kultúrne pamiatky v Bulharsku
Kategória:Historické múzeá
Kategória:Múzeá v Bulharsku
Kategória:Architektúra z 1884
Kategória:Budovy pošty